03/11/2014 | Administración LocalMunicipal
Carral
Delegación no Consorcio das Mariñas obras subvención 2014 proxectos de aforro e eficiencia enerxética renovación instalacións iluminación pública exterior concellos de Galicia (ILE)

Logo de ver a resolución do Instituto Enerxético de Galicia (INEGA) do 23 de decembro de 2013 (DOG n.º 18, do 28 de xaneiro de 2014) pola que se establecen as bases reguladoras e se anuncia a convocatoria anticipada de subvencións para o exercicio 2014, en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes nos concellos de Galicia (ILE), cofinanciadas polo Fondo Europeo de Desenvolvemento Rexional no marco do programa operativo Feder-Galicia 2007-2013. Logo de ver que, en base ás súas atribucións, o presidente do Consorcio das Mariñas ditou o 27 de febreiro de 2014 unha resolución solicitando unha axuda para o proxecto “Substitución de luminarias convencionais por luminarias con tecnoloxía LED, instalación de equipos de reducción de fluxo e actuacións diversas en cadros de mando en oito concellos do Consorcio de As Mariñas: Abegondo, Bergondo, Betanzos, cambre, Carral, Culleredo, Oleiros e Sada”, e na que compromete ao consorcio a realizar a instalación no caso de obter a axuda. Logo de ver que, con base en tal convocatoria, mediante a resolución do Instituto Enerxético de Galicia (INEGA) do 18 de xuño de 2014 [(DOG n.º 126, do 4 de xullo de 2014) pola que se conceden subvencións, en réxime de concorrencia competitiva, a proxectos de aforro e eficiencia enerxética para a renovación das instalacións de iluminación pública exterior existentes (ILE) nos concellos de Galicia, sobre a base da convocatoria anticipada de subvencións realizada pola Resolución do 23 de decembro de 2013 deste mesmo órgano (Diario Oficial de Galicia número 18, do 28 de xaneiro de 2014)], se concedeu ao Consorcio das Mariñas (Cambre, Carral, Culleredo, Oleiros, Sada, Betanzos, Bergondo, Abegondo) unha axuda por importe de 277.752,29 € para un investimento elixible de 326.767,40. Logo de ver que, de tal axuda corresponde aos investimentos destinados a Carral, por importe de 56.625,58 €, unha axuda por importe de 48.131,74 €. O Pleno do Concello de Carral, na súa sesión ordinaria realizada o vinte e cinco de setembro de dous mil catorce, adoptou os seguintes acordos: 1. Delegar no Consorcio das Mariñas a realización, co persoal ou empresa que o consorcio contrate para tal fin, das obras ou actuacións recollidas na convocatoria anticipada de subvencións para o exercicio 2014, en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes nos concellos de Galicia (ILE), cofinanciadas polo Fondo Europeo de Desenvolvemento Rexional no marco do programa operativo Feder-Galicia 2007-2013, durante o período que dure a execución das obras e actuacións obxecto da subvención.2. Designar ao señor alcalde, D. José Luis Fernández Mouriño, coma interlocutor entre o Concello de Carral e o Consorcio das Mariñas aos efectos deste expediente.3. Publicar o presente acordo no Boletín Oficial da Provincia.4. Dar traslado do presente acordo ao Consorcio das Mariñas. Contra os referidos acordos, as persoas interesadas poderán interpoñer perante o Pleno do Concello de Carral recurso potestativo de reposición no prazo dun mes dende a publicación deste anuncio ou recurso contencioso-administrativo perante o órgano da xurisdición contencioso-administrativa e no prazo establecidos na Lei 29/1998, do 13 de xullo, reguladora de tal xurisdición. Carral, 23 de outubro de 2014. O ALCALDE José Luis Fernández Mouriño